Karksi-Nuia 26. august 2025 nr

**Vallavara võõrandamine**

**(Kase tn 9, Halliste)**

Mulgi vallale kuulub kinnistu aadressil Kase tn 9, Halliste alevik, Mulgi vald, Viljandi maakond katastritunnus 19201:001:0327, kinnistu nr 744935). Kinnistu omamine ei ole Mulgi vallale valitsemise otstarbeks vajalik ning selle muul viisil kasutamine ja käsutamine ilma võõrandamiseta ei ole põhjendatud ega vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada Mulgi vallale kuuluv kinnistu aadressil Kase tn 9, Halliste alevik, Mulgi vald ( tootmismaa 100%, katastritunnus 19201:001:0327, kinnistu nr 7449350) suurusega 487,0 m2 enampakkumise korras elektrooniliselt internetikeskkonnas osta.ee.
2. Määrata kinnistu võõrandamise hinnaks 850,00 (kaheksasada viiskümmend) eurot, ruutmeetri hind on 1,75 eurot.
3. Müügilepingu sõlmimisega seotud kulud (notaritasu, riigilõiv jmt) tasub ostja.
4. Vallavanemal või tema poolt volitatud isikul sõlmida notariaalne leping.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

(allkirjastatud digitaalselt)

Imre Jugomäe

Volikogu esimees